# Albert Marro i Fornelio

Albert Marro i Fornelio (Barcelona, 21 de setembre de 1878 – 6 d'abril de 1956) va ser un director i productor cinematogràfic. És un dels pioners del cinema català junt amb Segundo de Chomón i Lluís Macaya, amb qui va fundar Hispano Films, o els germans Ramon i Ricard de Baños.

## Biografia

Fill de família acomodada, la seva mare, natural de Mataró, era filla d'artesans i el seu pare comandant de l'exèrcit. Quan encara era petit van ser enviats a les Filipines i allà va iniciar els seus estudis. El 1897, amb 19 anys i ja a Catalunya, tenia una barraca de fira on s'hi projectaven pel·lícules amb la qual va recórrer tot el país. Durant aquesta època coneix a Segundo de Chomón, amb qui es fa amic i decideix fundar la societat Chomón-Marro i comencen a fer algunes produccions.
Al 1901 Marro coneix a Lluís Macaya, aquest decideix unir-se fent una aportació de capital i funden la societat Macaya-Marro. En aquest moment Chomón era el responsable de la fotografia i dels trucatges, mentre que Marro s'encarregava dels guions i de la realització junt amb Macaya. En un començament, es tractava de pel·lícules fantàstiques inspirades en les de George Méliès. Amb la mort de Lluís Macaya, però, Marro busca a altre socis i troba als germans Ramon i Ricard Baños amb qui constituirà la productora Hispano Films el 1908.
La primera producció que faran sota aquest nom serà una adaptació de Don Juan Tenorio (1908) que aconseguí vendre a la Pathé i a la Film d'Arte Italiano. Des d'un bon començament es van decantar pels llargmetratges populars de temàtica dramàtica que funcionaven molt bé amb la societat del moment, i així va ser fins al 1914 que Ricard de Baños decideix separar-se del seu soci per fundar una productora amb el seu germà Ramon.
L'any 1916, i inspirat pels films d'episodis o jornades francesos, italians o nord-americans, va decidir portar aquest format a les pantalles catalanes. Es tractava de pel·lícules d'episodis similars a les novel·les de fulletó que es venien setmanalment per tal de tenir al públic expectant. Explicaven històries plenes d'aventures, misteris i intrigues amb personatges bons i dolents. Un dels films d'episodis que va tenir més èxit va ser Barcelona y sus misterios (1916). Tot i l'èxit, a partir de 1917 la Hispano Films va començar a decaure i va culminar amb l'incendi dels estudis el juny de 1918, que van destruir la que havia estat l'empresa cinematogràfica més important de Catalunya.

## Filmografia

Entre 1904, quan roda el primer curtmetratge, i 1918, abans de l'incendi, Albert Marro produeix més de 70 films i curtmetratges:
* 1904:
** Panorama del parque (Documental)
** Viaje a Italia (Curtmetratge)
** Visita a Montserrat (Curtmetratge)
* 1905:
** Barcelona, Navidad de 1904 (Documental)
** Cásate y verás (Documental)
** El Tibidabo (Documental)
** Gira al parque Guell (Documental)
** La masia catalana (Documental)
* 1906:
** Ampurias (Documental)
** Fiestas y cabalgatas en la ria de San Sebastian (Pasajes) (Documental)
** Ibiza (Documentary short)
** La costa Brava (Documental)
** Mallorca (Documental)
** Menorca (Documental)
* 1907:
** Batalla de flores en Valencia (Documental)
** El carnaval de Niza (Documental)
** La exposición Hispano-Francesa de Zaragoza (Documental)
** Lérida (Documental)
** Los parques de Barcelona (Documental)
** Montserrat (Documental)
** Oporto (Documental)
** Paris, la ciudad de la luz (Documental)
** Roma y las ruinas romanas (Documental)
* 1908:
** Carnaval de Reus (Curtmetratge)
** Don Juan Tenorio (Curtmetratge)
** La casa de los duendes (Curtmetratge)
* 1909:
** Amor impossible (Curtmetratge)
** Celos gitanos (Curtmetratge)
** Destino trágico (Curtmetratge)
** Dos guapos frente a frente (Curtmetratge)
** El dedo acusador (Curtmetratge)
** El joyero (Curtmetratge)
** El sueño milagroso
** Homenaje de Barcelona a Guimera en la Plaza Cataluña (Documental)
** Justicia de Felipe II (Curtmetratge)
** Locura de amor
** Los dos hermanos
** Su proprio juez (Curtmetratge)
* 1910:
** Don Juan de Serrallonga
** El acantilado (Curtmetratge)
** La usurpadora (Curtmetratge)
* 1911:
** Carmen o la hija del bandido (Curtmetratge)
** Don Pedro el Cruel
* 1912. Magda
* 1913:
** De muerte a vida
** El amigo del alma
** Laura y sus pretendientes
* 1914:
** Amor andaluz (Curtmetratge)
** Diego Corrientes
** El león de la sierra
** Entre naranjos
** Entre ruinas
** La chavala
** La deuda del pasado
** La echadora de cartas
** La secta de los misteriosos
** La tragedia del destino
** Noche de sangre
** Rosalinda
** Su mismo juez
** Un drama en Aragón
* 1915:
** Elva
** La pena del Talión
** Las víctimas de la fatalidad
** Los ladrones del gran mundo
** Los misterios de Barcelona
** Los polvos del ratero (Curtmetratge)
** Los muertos hablan
* 1916. Alexia o La niña del misterio
* 1917:
** El testamento de Diego Rocafort
** El beso de la muerte
* 1918. El manuscrito de una madre

## Referències

* ↑ Castillo i López, Josep del «Nota biogràfica sobre Albert Marro». Cinematògraf, 1987, pàg. 416.
* ↑ Castillo i López, Josep del «Nota biogràfica sobre Albert Marro». Cinematògraf, 1987, pàg. 416-419.
* ↑ Castillo i López, Josep del «Nota biogràfica sobre Albert Marro». Cinematògraf, 1987, pàg. 419-422.
* ↑ Castillo i López, Josep del «Nota biogràfica sobre Albert Marro». Cinematògraf, 1987, pàg. 422-427.
* ↑ Castillo i López, Josep del «Nota biogràfica sobre Albert Marro». Cinematògraf, 1987, pàg. 430-436.
* ↑ Castillo i López, Josep del «Nota biogràfica sobre Albert Marro». Cinematògraf, 1987, pàg. 437-438.
* ↑ «Alberto Marro». [Consulta: 3 maig 2018].